Med gode forskningsresultater og et stærkt erhvervsnetværk i ryggen har Torben Bach Pedersen været med til at profilere Institut for Datalogi på Aalborg Universitet. Nu er han udnævnt til professor, hvilket samtidig er en opprioritering af instituttets satsning på business intelligence. Torben Bach Pedersen har gennem flere år arbejdet med de såkaldte business intelligence-teknologier, hvilket vil sige teknikker og teknologier til at indsamle, gemme og analysere meget store datamængder med henblik på at få eksempelvis et firma til at opføre sig mere "intelligent".

Referat:
Erfaren forsker i ny professorstilling